එමෙන්ම, අද දිනයේ ගාලූ ක්‍රීඩාංගනයේ ඉදිකිරීම් බලහත්කාරයෙන් කඩා ඉවත් කිරීමේ සූදානම සම්බන්ධයෙන් අප කළ විමසීමකට පිළිතුරු ලබාදෙමින් ඔහු කියා සිටියේ දැනුම්දීමකින් තොරව එවැනි ක්‍රියාවක් සිදුකිරීමට නාගරික සංවර්ධන අධිකාරියට නීතිමය අවසරයක්ද නොමැති බවයි.ගාල්ල ජාත්‍යන්තර ක්‍රිකට් ක්‍රීඩාංගනයේ සිදුකර ඇති ඉදිකිරීම් කිහිපයක් හේතුවෙන් ගාලූ කොටු පවුර ලෝක උරුම ලැයිස්තුවෙන් ඉවත් කරන බවට යුනෙස්කෝ සංවිධානය පසුගියදා අනතුරු අඟවා තිබුණා.කෙසේ වෙතත්, ගාල්ල ජාත්‍යන්තර ක්‍රිකට් ක්‍රීඩාංගනය පිළිබඳව මතුව ඇති තත්ත්වය සම්බන්ධයෙන් ශ්‍රී ලංකා කණ්ඩායමේ දඟ පන්දු යවන ක්‍රීඩක රංගන හේරත් ඊයේ පැවති මාධ්‍ය හමුවකට එක්වෙමින් සඳහන් කළේ එම තීරණය පිළිබඳව තමන් පෞද්ගලික කණගාටු වන බවයි.